ПРОЕКТ НА ДОГОВОР

за доставка на рентгенова тръба за C-рамо Ziehm Vision RFD

Днес, ................................. г. в гр. Варна между:

.........................................................................................................................., със седалище и адрес на управление ........................................................................................., тел. ................................., факс................................,  вписан в Търговския регистър на Агенцията по вписванията  с ЕИК: ....................................., представлявано от ........................................................................., наричан за краткост ПРОДАВАЧ, от една страна  

и

МБАЛ “Света Марина” ЕАД със седалище и адрес на управление: гр. Варна, бул “Христо Смирненски” №1, вписано в Търговския регистър на Агенция по вписванията с ЕИК 103562052, представлявано от Проф. д-р Жанета Георгиева, д.м.- Изпълнителен директор, чрез Марта Дракова – Директор ИД, упълномощено лице по Чл.8 ал.2 от ЗОП, с Пълномощно номер 1465 от 17.10.2013 г., от друга, наричано по-долу за краткост КУПУВАЧ, се сключи настоящия договор за следното:

I. Предмет

Чл.1. (1) ПРОДАВАЧЪТ се задължава да прехвърли на КУПУВАЧА правото на собственост върху рентгенова тръба за C-рамо Ziehm Vision RFD, подробно описана в Приложение № 1, което е неразделна част от настоящия договор, и наричанa по-долу за краткост ВЕЩТА, срещу цена, която КУПУВАЧЪТ се задължава да му заплати в размера и при условията указани по- долу в настоящия договор. 
II. Срок на договора

Чл.2. Срокът на действие на договора е до доставянето на ВЕЩТА от ПРОДАВАЧА, подписването на приемо- предавателния протокол, представянето на данъчна фактура и изтичане на гаранционния срок, посочен в Чл.8. 
III. Цена и начин на плащане

Чл.3. Стойността на договора е в размер на ......................... лева (.........................................................................) с включен ДДС, при условията на обратно изкупуване на дефектиралата тръба. Стойността е калкулирана, като са взети предвид всички задължения на продавача по доставката, монтажа и гаранционното обслужване на новата ВЕЩ, демонтажа на старата, както и правото му да придобие в собственост старата тръба.
Чл.4. Плащането по настоящия договор ще се извърши чрез банков превод, по следната сметка на ПРОДАВАЧА: IBAN: ...........................................;   BIC код:  ..............................;   БАНКА: ........................................... ПРОДАВАЧЪТ е длъжен писмено да уведоми КУПУВАЧА при промяна на банковата си сметка, адрес на управление или друга регистрация, в срок от 3 (три) дни от датата на промяната.
Чл.5. Плащането по настоящия договор ще се извърши в срок до 7 (седем) дни след пускането в експлоатация на ВЕЩТА и представяне на следните документи: 

· приемо-предавателен протокол за новата ВЕЩ; 

· протокол, удостоверяващ демонтирането на старата вещ;
· протокол, удостоверяващ монтирането на ВЕЩТА в изправно състояние;

· оригинална данъчна фактура.

IV. Задължения на ПРОДАВАЧА

Чл.6. ПРОДАВАЧЪТ се задължава :

1. да предаде ВЕЩТА за ползване в състояние, в срок и по начин, уговорени по-долу в настоящия договор, като същата трябва да отговаря на действащите изисквания за качество и да е с уговорените технически параметри;

2. да монтира доставената ВЕЩ в срок до 1 (един) ден, считано от датата на доставката и на място, посочено от КУПУВАЧА;

3. да прехвърли на КУПУВАЧА правото на собственост върху ВЕЩТА.

4. да предаде на КУПУВАЧА заедно с ВЕЩТА и следните документи на български език:

4.1. техническо описание на ВЕЩТА;

4.2. техническо описание на работните режими на ВЕЩТА;

4.3. инструкция за експлоатация.

5. да осигури ....... (........................................) месеца гаранционно поддържане на ВЕЩТА, както и сервиз до изтичането на срока по Чл. 8 от настоящия договор.

6. да докаже качеството на ВЕЩТА със съпътстващи сертификати от производителите в съответствие с БДС или еквивалентен.

Чл.7. Разходите по транспортирането, монтирането на ВЕЩТА, а също така организацията и провеждането на обучение на персонала, който ще работи с нея са за сметка на ПРОДАВАЧА.

Чл.8. ПРОДАВАЧЪТ гарантира съответствието на качеството на ВЕЩТА и нейната годност за ползването й по предназначение в срок от .... (................................................) месеца, считано от датата на подписването на приемо-предавателен протокол за нейното предаване и монтиране в изправно състояние ( не по-малко от 18 (осемнадесет) месеца за електронновакуумните елементи при Pro Rata Temporis).

Чл.9. Гаранционното обслужване от страна на ПРОДАВАЧА обхваща безвъзмездното отстраняване на всякакви повреди и отклонения в нормалното функциониране на ВЕЩТА, до изтичането на горепосоченият ... (........................)- месечен срок.

Чл.10. ПРОДАВАЧЪТ се задължава да отстранява възникналите повреди и неизправности по ВЕЩТА в срок до 7 (седем) дни, считано от датата на получаването на писмено уведомление от КУПУВАЧА за съответната повреда. При поява на дефекти КУПУВАЧЪТ следва да уведоми писмено ПРОДАВАЧА в седемдневен срок от установяването им.
Чл.11. Некачествените части се подменят с качествени за сметка на ПРОДАВАЧА в срок до 5 (пет) дни от предявяването на рекламацията и изготвяне на двустранно подписан протокол.

V. Предаване на ВЕЩТА. Прехвърляне на собствеността и риска.

Чл.12. Срокът за доставка е в срок до 72 (седемдесет и два) часа след писмена заявка от КУПУВАЧА, като следва да бъде предадена в състояние, отговарящо на договореното й предназначение.

Чл.13. Местоизпълнението на задължението на ПРОДАВАЧА да предаде ВЕЩТА, е медицински склад на КУПУВАЧА, на адрес: гр. Варна, бул. “Христо Смирненски” №1.

Чл.14. Собствеността и рискът от погиването на ВЕЩТА се прехвърлят върху КУПУВАЧА с подписването на приемо-предавателния протокол, удостоверяващ нейното предаване в изправно състояние. 
Чл.15. ПРОДАВАЧЪТ уведомява писмено КУПУВАЧА за момента на получаване на ВЕЩТА не по-късно от 24 (двадесет и четири) часа преди датата, на която се очаква същата да бъде получена.

VI. Задължения на КУПУВАЧА.
Чл.16. КУПУВАЧЪТ е длъжен 

1. да заплати цената в срока и по указания в договора начин;

2. да получи ВЕЩТА и преди монтаж да я прегледа и да предяви рекламации за

видими недостатъци;

3. да оказва обичайно необходимото съдействие на ПРОДАВАЧА.
VII. Отговорност за скрити недостатъци и съдебно отстранение 

Чл.17. При скрити недостатъци, съществували преди монтирането на ВЕЩТА, КУПУВАЧЪТ има право:

· да развали договора, като върне ВЕЩТА и получи обратно платената цена, заедно с разноските и вредите си от сделката; 
· да иска ПРОДАВАЧА да поправи ВЕЩТА за своя сметка, да я замени с качествена такава или 
· да иска намаление на цената.

Чл.18. ПРОДАВАЧЪТ декларира, че е собственик на ВЕЩТА и че не му е известно към датата на сключване на договора трети лица да имат или да претендират да имат права върху нея.

Чл.19. В случай, че бъде съдебно отстранен от ВЕЩТА, КУПУВАЧЪТ има право да получи от ПРОДАВАЧА неустойка в размер на 50 (петдесет) % от стойността на ВЕЩТА, с включен ДДС.

Чл.20. Неизпълнение

Чл.21. При неоснователен отказ от страна на ПРОДАВАЧА да изпълни задълженията си по Чл. 6, Чл. 10, Чл. 11 и Чл. 17 от настоящия договор, той дължи на КУПУВАЧА неустойка в размер на 5 (пет) % от цената на договора с ДДС.

VIII. Гаранции

Чл.22. Гаранцията за изпълнение на настоящия договор представлява 3% (три на сто) от стойността, посочена в чл. 3, без ДДС.

Чл.23. Гаранцията се представя в една от следните форми:

1. парична сума;

2. банкова гаранция.

Чл.24. ПРОДАВАЧЪТ избира сам формата на гаранцията за изпълнение.

Чл.25. В случай, че е представена банкова гаранция, същата следва да бъде със срок на валидност най-малко 10 (десет) дни след изтичането на срока, посочен в Чл. 6, т. 2 от настоящия договор, като КУПУВАЧЪТ се задължава да я върне в срок до 7 (седем) работни дни след изпълнението на последното задължение на ПРОДАВАЧА по настоящия договор, в случай че не са настъпили обстоятелства, обуславящи нейното пълно или частично усвояване от КУПУВАЧА. Ако е представена парична сума, същата ще бъде върната на ПРОДАВАЧА след доставката на стоката и подписване на Приемо-предавателния Протокол и протокол за пускане в експлоатация, в случай че не са настъпили обстоятелства, обуславящи нейното задържане от КУПУВАЧА.

Чл.26. КУПУВАЧЪТ има право да задържи за себе си представената гаранция за изпълнение на договора или част от нея, или да претендира плащане на съответната сума пред банката, в случай че е представена банкова гаранция, в следните случаи:

1. за компенсиране на КУПУВАЧА за разходи, направени за отстраняването на констатирани недостатъци, свързани с предмета на договора;

2. при удържане на неустойки, начислени съгласно настоящия договор;

3. при разваляне на договора по вина на ПРОДАВАЧА - в този случай се задържа пълния размер на гаранцията.
Чл.27. КУПУВАЧЪТ държи гаранцията за изпълнение на договора до изпълнението на всички задължения на ПРОДАВАЧА, които произтичат от договора, не дължи лихва на ПРОДАВАЧА за времето през което гаранцията за изпълнение на договора е престояла у него в изпълнение на настоящия договор. 
IX. Форсмажорни обстоятелства

Чл.28. Страните по настоящия договор не дължат обезщетение за понесени вреди и загуби, ако последните са причинени в резултат на непреодолима сила.
Чл.29. Страната изпаднала в забава поради непреодолима сила  е длъжна да уведоми писмено насрещната страна в 3 (три)- дневен срок, от настъпването на събитието, причинило невъзможността за точно изпълнение.
Чл.30. Ако страната, която е следвало да изпълни свое задължение по договора е била в забава в момента на настъпването на споменатото в предходната точка събитие, тя не може да се позовава на непреодолима сила.
Чл.31. Страната засегната от непреодолима сила, е длъжна да предприеме всички действия с грижата на добър търговец, за да намали до минимум понесените от насрещната страна вреди.
X. Заключителни клаузи

Чл.32. Всяка от страните има право да развали договора, ако насрещната страна виновно не изпълнява свое задължение по него и след като е била надлежно поканена да го изпълни в разумен срок.

Чл.33. В случай че изправният КУПУВАЧ е купил заместваща стока след разваляне на договора по вина на ПРОДАВАЧА, последният му дължи разликата между по- високата цена на заместващата стока и цената по Чл. 3 от настоящия договор.
Чл.34. ПРОДАВАЧЪТ няма право да прехвърля правата и задълженията, произтичащи от този договор на трети страни, освен в случаите по чл. 43, ал. 7 от ЗОП. В случай че, ПРОДАВАЧЪТ прехвърли свое право или задължение, произтичащо от настоящия договор, КУПУВАЧЪТ има право да задържи за себе си дадената за изпълнение на договора гаранция. 
Чл.35. Всички спорове по повод настоящия договор ще се уреждат от страните по приятелски начин чрез преки преговори. При непостигане на съгласие, спорът ще се отнася за решаване пред компетентния български съд.

Чл.36. За всички неуредени в договора въпроси се прилага действащото българско законодателство.
Чл.37. Условията на договора могат да се променят и/или допълват само в случаите, регламентирани в ЗОП и по взаимно писмено съгласие на страните.
Чл.38. При съставянето на настоящия договор се представиха следните документи, които са неразделна негова част:
· Документи удостоверяващи, че ПРОДАВАЧЪТ е внесъл гаранцията за изпълнение на договора в размер на ...........................;
· Документи от съответните компетентни органи за удостоверяване на обстоятелствата по чл. 47, ал. 1, т. 1 – 3 и ал. 2 от Закона за обществените поръчки, както следва:
· Актуално свидетелство за съдимост на ............................;
· Документи за липса на задължения към НАП и съответната община по регистрация;
· Удостоверение от Агенцията по вписвания, че ПРОДАВАЧЪТ не е обявен в несъстоятелност и не се намира в производство по ликвидация;
· Удостоверение за актуално съдебно състояние на ПРОДАВАЧА;
· Приложение №1.
Настоящият договор се състави в два еднообразни екземпляра - по един за всяка от страните и се подписа от тях както следва:

За КУПУВАЧА: ……………………


За ПРОДАВАЧА: …………………

Директор ИД:





Управител:

Марта Дракова





...........................

Гл. счетоводител: .......................

Албена Докторова

Приложение № 1

Доставка на рентгенова тръба за C-рамо Ziehm Vision RFD
1. Доставка и замяна на рентгенова тръба за апарат „С” рамо, модел ZIEHM Vision RFD, производство на .......................... с изкупуване на старата тръба, партиден номер .............

2. Технически характеристики на рентгенова тръба за апарат „С” рамо, модел ZIEHM Vision RFD, производство на ..........................: рентгенова тръба с въртящ анод 10о ъгъл на снопа, фокус 0,3/0,6 мм, максимален аноден товар 7,5 kW, топлинен капацитет на моноблока 5 000 000HU (5.0MHU) – Active Cooling System, анодно охлаждане, мин. скорост 1200W/min. 

3. Гаранционен срок: не по-малко от 18 (осемнадесет) месеца за електронновакуумните елементи при Pro Rata Temporis.
4. Цена: .................... (............................................) лева с вкл. ДДС. Цената е калкулирана като са взети предвид всички задължения на продавача по доставката, монтажа и гаранционното обслужване на новата тръба, демонтажа на старата, както и правото му да придобие в собственост старата тръба. Начин на плащане: по банков път до 7 (седем) дни след доставка и монтаж, двустранно подписан протокол за привеждане на апарата в експлоатация и издаване на данъчна фактура при банка ......................................................... 

5. Доставка: до 72 (седемдесет и два) часа след заявка. 

6. Срок на валидност на предложението: 30 (тридесет) дни от датата на отваряне на предложението.

7. Кандидатът е представил: Лиценз за работа с източници на йонизиращи лъчения: серия: Р-.................., Регистрационен № ....................... издадено от АЯР. 

За КУПУВАЧА: ……………………


За ПРОДАВАЧА: …………………

Директор ИД:





Управител:

Марта Дракова





...........................

Гл. счетоводител: .......................

Албена Докторова

